Z A P I S N I K
40. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 18. rujna 2024. 
u prostorijama Mjesne samouprave Šestine, Šestinski trg 10,
s početkom u 18:00 sati


NAZOČNI ČLANOVI VIJEĆA:
Kruno Vuk, Jure Tomičić, Jadranka Apostolovski, Ljerka Brući Benko, Maja Pleić, Lorena Malec Mlinarić, Danijel Jagušt

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora Šestine.

Vijeće jednoglasno prihvaća zapisnik 39. sjednice Vijeća, održane 28. kolovoza 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Donošenje zaključka o potrebi osiguranja sredstava u Financijskom planu za Plan potreba MO Šestine 2025. (maksimalni raspoloživi iznos je 4.000,00 €)
2. [bookmark: _Hlk177736101]Tekuća problematika 
3. Pitanja, prijedlozi i obavijesti


Ad.1. Donošenje zaključka o potrebi osiguranja sredstava u Financijskom planu za Plan potreba MO Šestine 2025. (maksimalni raspoloživi iznos je 4.000,00 €)

Predsjednik Vijeća otvara točku dnevnog reda o Financijskom planu potreba MO Šestine za 2025. godinu te Vijeće nakon kratke rasprave jednoglasno donosi sljedeći zaključak.

ZAKLJUČAK:

Vijeće MO Šestine maksimalni raspoloživi iznos od 4.000€ utrošit će kao i ove godine za potrebe i promociju sporta, rekreacije i mjesnog odbora.



Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Autobusna linija Dedići – Kuniščak nema promjene
· Živica u Šestinskom prilazu – nema promjena
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima 
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Postavljena je nova tabla za prikaz ulice u ulici Vince kod kč. br. 16 (odvojak)
· metalni nosač koji strši oko 30 cm na nogostupu u ulici Šestinski prilaz i stvara ugrozu za pješake u ulici Šestinski prilaz i dalje nije otklonjen
· Vježbalište na poučnoj stazi Miroslavac i dalje nije sanirano
· Saniranje ulice Benkov put nakon kopanja se čeka
· Znak zabrane parkiranja na nogostupu u ulici Vince još nije postavljen
· Čeka se sanacija oborinske odvodnje u ulici Šestinski vrh
· Radovi odvodnje u ulici Šestinski vijenac produženi su do 28. rujna nakon čega će se ići u proces asfaltiranja
· Nedostaju obavijesne ploče na dječjim igralištima u ulici Sjevernjak i Šestinski vijenac. Ploče su očito prijeko potrebne da upozore jer se neki roditelji ne znaju ponašati i ograđena igrališta služe im za istrčavanje pasa
· Traži se pojačana policijska patrola i reguliranje prometa kroz ulicu Sjevernjak – Gračanski ribnjak ujutro (6:30h – 9:00h) i popodne (14:00h – 17:00h) u vrijeme kada ljudi idu na posao jer je puno nesavjesnih vozača koji jure neprilagođenom brzinom i krše pravilo jednosmjerne ulice 


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Vijećnica Lorena Malec-Mlinarić podsjeća na sportsku akciju koju organizira Mjesni odbor Šestine i SKI klub 'Sljeme' pod nazivom „Family Day“ koja će se održati u nedjelju 22. rujna 2024. godine sa početkom u 17h.

Sjednica je završila u 19:00 sati. 


KLASA: 024-08/24-003/1832
URBROJ: 251-13-11-2/003-24-2
U Zagrebu, 18. rujna 2024.

Zapisnik obradila: Mirela Gašpert Bertić


              Zapisnik vodio:             					 Predsjednik Vijeća
             Jure Tomičić, v.r.  				        Mjesnog odbora Šestine:
		  			      Kruno Vuk, v.r.	
3

